stanford-oval/wikipedia huggingface dataset:
עיט שירותי תעופה ותיירות
אירועים

ב-30 באוקטובר 2012 המריא משדה דב מטוס החברה מדגם שורט 360 לטיסה שגרתית לראש פינה. לאחר ההמראה נפער חור ברצפת המטוס בגודל של כ-30 ס"מ, והטייס שב על עקבותיו ונחת בשדה דב.
ב-17 ביולי 2013 עשה מטוס החברה מדגם ביצ'קראפט קווין אייר B80, את דרכו משדה התעופה ראש פינה אל שדה דב בטיסת בוקר שגרתית, כשעל סיפונו תשעה נוסעים ואנשי צוות. לאחר זמן מה זיהה הטייס תקלה בכן הנסע הקדמי וביקש לבצע נחיתת חירום בנמל התעופה בן-גוריון. בעקבות זאת הוכרז בנמל מצב חירום והמרחב האווירי שלו נסגר. ארבע טיסות הופנו לנחיתה בנמל התעופה הבינלאומי בלרנקה בקפריסין. המטוס נחת על גחונו והמדחפים הקדמיים שלו ניזוקו, אך איש מבין תשעת האנשים שהיו על הסיפון לא נפגע.
צי המטוסים

| דגם מטוס | מספר מטוסים | זיהוי כלי טיס ("זנב") (לפני כל הקודים מופיעה הקידומת של ישראל - 4X) | הערות |
| --- | --- | --- | --- |
| אמבראר ERJ 145EP, אמבראר ERJ 145LR | 2 | 4X-EMP, 4X-EMM | "אמבראר ERJ 145EP" ו"אמבראר ERJ 145LR" הם בעלי 30 מושבים (תכולה יכולה להגיע עד 50 מושבים), משמשים לטיסות החברה ליעדים באגן הים התיכון, אילת, טיסות פרטיות, ומשימות תובלה עבור חיל האוויר. 4X-EMP נרכש מארצות הברית, שם שימש כמטוס נוסעים עבור חברת התעופה Continental Express, תחת הרישום N14942. נכנס לשירות בחברה בנובמבר 2016.  4X-EMM נרכש ממדגסקר, שם שימש כמטוס נוסעים עבור חברת התעופה Madagasikara Airways, תחת הרישום 5R-AMX. נכנס לשירות בחברה בסוף שנת 2020. |
| דאש 6 | 1 | 4X-AHP | "דה הבילנד DHC-6 טווין אוטר" חונה במנחת תימן. משמש להצנחות ומשימות מיוחדות. יכול לשנות תצורה לתצורת הובלת נוסעים, בה הוא מכיל 19 מושבים. שימש בעבר לטיסות בקו לראש פינה משדה דב. |
| שורט 360 | 1 | 4X-AVP | "שורט 360" נרכש מחברת התעופה אייר סיישל, מכיל כ-39 מושבים. משמש בקווים לאילת, קפריסין, משימות תובלה עבור חיל האוויר, וטיסות פרטיות לקבוצות. בשנתו הראשונה לפעילות נשא את סכימת הצביעה של חברת אייר סיישל בתוספת כיתוב לוגו עיט. כיום צבוע בלבן, עם סמליל עיט על זנבו. |
| Short SC.7 Skyvan | 1 | 4X-AGP | משמש להצנחות אזרחיות ועבור משרד הביטחון. צבוע בצבעי "סקייכיף" ו"עיט". |
| ססנה 172 | 2 |  | שני המטוסים נמצאים במנחת תימן, משמשים לאימון טייסים, הדרכה, סיורים ומשימות שונות-טיסות חוויה, רומנטיות וכדומה. |
צי המטוסים > יצאו מהשירות

| דגם מטוס | מספר מטוסים | זיהוי כלי טיס ("זנב") | הערות |
| --- | --- | --- | --- |
| ססנה 152 | 1 |  |  |
| ססנה 206 | 1 |  | נרכשה מעודפי חיל האוויר הישראלי, שימש להצנחות וטיסות חוויה. |
| ססנה 310 | 1 |  | נצבעה בצבעי החברה, וכעת מאוחסנת במנחת תימן. |
| ססנה 414 | 1 |  |  |
| בריטן נורמן איילנדר | 1 |  | חונה מאוחסן במנחת תימן. שימש בעבר את בטיסות למנחת פיק, טיסות שכר ותובלה. |
| פייפר PA-31 Chieftain | 1 |  | שימש את החברה לטיסות לראש פינה, טיסות כיול ומשימות שונות. |
| פייפר צ'רוקי 6 (PA-32) | 1 |  |  |
| SOCATA Rallye 180 | 1 |  | חונה מאוחסן במנחת תימן |
| ביצ'קראפט קווין אייר B-80 (זמיר) | 2 |  | חונים מאוחסנים במנחת תימן. שני המטוסים נרכשו מעודפי חיל האוויר הישראלי. שימשו לטיסות בקו לראש פינה. |
הערות שוליים

↑  שרון שדה, מינהל תעונה אזרחית שוקל לצמצם אח הפעילות במנחת שדה תימן שליד באר שבע, חדשות, 14 באפריל 1993
↑  דרור מרום, ‏האמברגו הצרפתי חוזר, באתר גלובס, 19 באוקטובר 2000
↑  דרור מרום, ‏עיט תוכל להפעיל טיסות סדירות בין ת"א לבאר שבע, באתר גלובס, 12 ביוני 1997
↑  דרור מרום, ‏חברת עיט תפעיל קו טיסות בין באר-שבע לחיפה, באתר גלובס, 30 בדצמבר 1997
↑  דרור מרום, ‏חב' התעופה עיט: צה"ל מונע תחילת הטיסות לגוש קטיף מחשש לפיגועים, באתר גלובס, 18 בינואר 1998
↑  דרור מרום, ‏חברת עיט תפתח קו תעופה סדיר לרמת הגולן, באתר גלובס, 26 במאי 2002
↑  הדס מגן, ‏עיט תעופה: פז שירותי תעופה מנצלת את מעמדה כמונופול, באתר גלובס, 16 במרץ 2006
↑  זוהר בלומנקרנץ, בג"ץ דחה את עתירת חברת עיט לאפשר לה לתדלק באופן עצמאי את מטוסיה, באתר TheMarker‏, 13 ביולי 2010
↑  דליה טל, ‏עיט שירותי תעופה תפעיל הטיסות מת"א לראש פינה, באתר גלובס, 19 בנובמבר 2007
↑  זוהר בלומנקרנץ, קו התעופה מראש פינה לתל אביב יחל לפעול בתחילת השבוע הבא, באתר הארץ, 7 בינואר 2008
↑   רינה רוזנברג קנדל, טיסה מראש פינה לאילת ב-80 דקות - תמורת 430 שקל, באתר TheMarker‏, 30 בינואר 2016
↑   זוהר בלומנקרנץ, ישראייר תעביר את עבודת התחזוקה של מטוסיה לשדה תימן שבנגב, באתר TheMarker‏, 17 במאי 2015
↑   גבריאלה דוידוביץ'-ויסברג, חופשה בחו"ל תוך 40 דקות: הקו החדש משדה דב, באתר TheMarker‏, 15 במאי 2018
↑  מיכל רז-חיימוביץ', ‏"טיסות מסחריות משדה דב - הפרת ההסכם עם המדינה", באתר גלובס, 21 במרץ 2018
↑  ספיר פרץ, ‏כמעט אסון: גוף מטוס קל נשבר על המסלול בנחיתה, באתר גלובס, 23 באוקטובר 2012
↑  עמליה דואק, ניר דבורי, ‏צפו: מטוס נחת על גחונו בנתב"ג, באתר ‏מאקו‏, 17 ביולי 2013
מטוס הדאש 6, בשירות עיט. משמש כיום להצנחות, שימש בעבר בקו לראש פינה, בתצורת 19 מושבים. צולם בשנת 2020.
הטיית נורמליות

הטיית הנורמליות, היא הטיה קוגניטיבית שמובילה אנשים לא להאמין, למזער או להעריך בחסר אזהרות איומים. כתוצאה מכך, אנשים ממעיטים בסבירות לאסון, בזמן שבו הוא עלול להשפיע עליהם, ובהשפעות השליליות הפוטנציאליות שלו. הטיית הנורמליות גורמת לאנשים רבים להתכונן בצורה לא מספקת לאסונות טבע, כשלי שוק ואסונות שנגרמו כתוצאה מטעויות אנוש. על פי הדיווחים, כ-80% מהאנשים מציגים הטיית נורמליות במהלך אסון.
הטיית הנורמליות יכולה להתבטא בתגובה לאזהרות על אסונות ובתגובה לאסונות ממשיים. אירועים כאלה יכולים לנוע בהיקף משתנה, מאירועים כמו תאונות דרכים ועד לסיכוני אסון עולמיים. האירוע עשוי להיות כרוך בתופעות של הבניה חברתית כמו אובדן כסף בקריסת שוק מניות, או איומים ישירים על המשכיות החיים : כמו אסונות טבע (למשל צונאמי) או אלימות במלחמה.
הטיית נורמליות נקראה גם "שיתוק אנליזה", "אפקט היען", ועל ידי כוחות הצלה ראשוניים, "הפאניקה השלילית". ההפך מהטיית נורמליות היא תגובת יתר, או הטיית הנחת החמור ביותר, שבה סטיות קטנות מהנורמליות מטופלות כאותות לאסון מתקרב.
הערות שוליים

↑  Drabek, Thomas E. (1986). Human system responses to disaster : an inventory of sociological findings. New York: Springer Verlag. p. 72. ISBN 978-1-4612-4960-3. OCLC 852789578. The initial response to a disaster warning is disbelief.
↑  Omer, Haim; Alon, Nahman (באפריל 1994). "The continuity principle: A unified approach to disaster and trauma". American Journal of Community Psychology (באנגלית). 22 (2): 275–276. doi:10.1007/BF02506866. PMID 7977181. ... normalcy bias consists in underestimating the probability of disaster, or the disruption involved in it ... {{cite journal}}:  (עזרה)
↑  Inglis-Arkell, Esther (2 במאי 2013). "The frozen calm of normalcy bias". Gizmodo. נבדק ב-23 במאי 2017. {{cite news}}:  (עזרה) Cites:
↑  Ince, Wyne (23 באוקטובר 2017). Thoughts of Life and Time. Wyne Ince. p. 122. ISBN 978-1-973727-15-6. נבדק ב-20 בדצמבר 2017. {{cite book}}:  (עזרה)
↑  McRaney, David (2012). You Are Not So Smart: Why You Have Too Many Friends on Facebook, Why Your Memory Is Mostly Fiction, and 46 Other Ways You're Deluding Yourself. Gotham Books. p. 54. ISBN 978-1-59240-736-1. נבדק ב-20 בדצמבר 2017. {{cite book}}:  (עזרה)
↑  Schneier, Bruce. "Worst-case thinking makes us nuts, not safe", CNN, May 12, 2010 (retrieved April 18, 2014); reprinted in Schneier on Security, May 13, 2010 (retrieved April 18, 2014)
↑  Evans, Dylan. "Nightmare Scenario: The Fallacy of Worst-Case Thinking", Risk Management, April 2, 2012 (retrieved April 18, 2014); from Risk Intelligence: How To Live With Uncertainty, by Dylan Evans, Free Press/Simon & Schuster, Inc., 2012; מסת"ב 9781451610901
ויליאם וייטינג

ויליאם פיירפילד וייטינג (באנגלית: William Fairfield Whiting;‏ 20 ביולי 1864 – 31 באוגוסט 1936) היה מזכיר המסחר של ארצות הברית מיום 22 באוגוסט 1928 עד ה-4 במרץ 1929, בחודשים האחרונים של ממשל הנשיא קלווין קולידג'.
ביוגרפיה

וייטינג נולד ב-20 ביולי 1864, בהוליוק שבמדינת מסצ'וסטס. הוא היה בנם של הפוליטיקאי ואיש העסקים ויליאם וייטינג השני, שכיהן כחבר בבית הנבחרים של ארצות הברית, ואשתו אנה מורגן (לבית פיירפילד). הוא למד בקולג' אמהרסט וסיים את חוק לימודיו ב-1896 לצד רוברט לנסינג, שלימים יכהן כמזכיר המדינה של ארצות הברית.
כאשר אביו של וייטינג, שאיגד את "חברת הנייר וייטינג", הפך לנשיא העסק, וייטינג התמנה לגזבר החברה. כשאביו נפטר, וייטינג ירש את מקומו כנשיא החברה, ואחיו סמואל ריינור וייטינג נתמנה במקומו לגזבר. עם קלווין קולידג' התיידד לתקופה ארוכה כשקולידג' היה ראש עיריית נורת'המפטון. מאוחר יותר, וייטינג היה מהראשונים שתמכו במועמדותו של קולידג' לנשיאות ארצות הברית. בוועדת המינויים הרפובליקנית של 1920, וייטינג הצביע לקולידג' לנשיאות בכל פתקי ההצבעה, הציר היחיד לעשות כן לאחר שוורן הרדינג זכה במינוי.
וייטינג מונה למזכיר המסחר של ארצות הברית בקבינט של הנשיא קלווין קולידג' לאחר שהתפטרותו של הרברט הובר הפתיעה את הממסד בוושינגטון הבירה. המשרה נובאה ללכת למועמד המועדף של הובר, ד"ר יוליוס קליין, מנהל לשכת מסחר החוץ והבינלאומי. קליין לא קיבל את התפקיד גם בנשיאותו של הובר. מינויו אושר על ידי הסנאט של ארצות הברית ב-11 בדצמבר 1928.
במהלך הריאיון הראשון שלו לאחר מינויו הצהיר וייטינג, "המדיניות שלי תהיה מדיניותו של מר הובר". כמזכיר, הוא עמד בראש המשלחת של הנשיא קולידג' לוועידה הבינלאומית לאווירונאוטיקה אזרחית.
הוא מת ממחלה ארוכה בביתו בהוליוק ב-31 באוגוסט 1936. הוא נקבר בבית הקברות פורסטדייל בהוליוק יחד עם הוריו.
הערות שוליים

1 2 3  W.F. Whiting, Coolidge's Aid in Cabinet, Dies, The Washington Post, Sept. 1, 1936
1 2  Weeks, Lyman Horace (1916), A history of paper-manufacturing in the United States, 1690-1916, New York, N.Y.: The Lockwood Trade Journal Company, p. 247
1 2 3  Filling Hoover's Shoes, Los Angeles Times, Oct. 14, 1928
↑  Naming of Whiting Astonishes Capital, The New York Times, August 22, 1928
↑  Whiting Given O.K. of Senate, Los Angeles Times, Dec. 12, 1928
↑  Named for Air Parley, The New York Times, Nov. 3, 1928
↑  Clark, Rusty (2004), Holyoke, Massachusetts: Stories Carved in Stone, West Springfield, MA: Dog Pond Press, p. 155, ISBN 0-9755362-6-5
שרפות היער בקנדה (2023)

| --- | --- |

שרפות היער בקנדה, 29 במאי 2023
 תאריך התחלה:  1 במרץ 2023
 תאריך סיום:  נובמבר 2023
 משך האסון:  1 במרץ 2023 – נובמבר 2023 (כ־246 ימים)
 הרוגים:  8
שרפות היער בקנדה ב-2023 היו סדרת שריפות יער חסרות תקדים שהתרחשו בין מרץ לנובמבר 2023 בכל בכל 13 הפרובינציות והטריטוריות של קנדה. זו הייתה עונת השריפות בה נשרף האזור הנרחב ביותר שאי פעם נשרף בהיסטוריה המתועדת של קנדה, והיא הייתה גם עונת השריפות בה נשרף האזור הנרחב ביותר שאי פעם נשרף בהיסטוריה המתועדת של אמריקה הצפונית. השריפות הגדולות ביותר בקנדה במהלך אותה השנה התרחשו באלברטה, בקולומביה הבריטית, בטריטוריות הצפון-מערביות, בנובה סקוטיה, באונטריו ובקוויבק.
נכון ל-6 באוגוסט 2023 התרחשו בסך הכל 6,551 שריפות יער באזור המשתרע על פני 184,961 קמ"ר, שהם כ-5 אחוזים מכל אזורי היער של קנדה. שמונה כבאים נהרגו בשריפות בעת מילוי תפקידם, ובסביבות 185,000 עד 232,000 בני אדם נעקרו מבתיהם בעקבות השריפות, כולל 16,400 אנשים בהליפקס.
אלפי כבאים ממדינות אחרות הגיעו לקנדה על מנת לסייע לכבות את שריפות היער בקנדה.
לשריפות היער הייתה השפעה עצומה על איכות האוויר ברחבי קנדה וארצות הברית, כאשר הן גרמו לכך שעשן סמיך התפשט על פני שטחים נרחבים, והגיעו אף לערים גדולות כמו ניו יורק וטורונטו. בסוף יוני העשן אף הצליח לחצות את האוקיינוס האטלנטי ולהגיע לאירופה.
גלריית תמונות

ענני עשן ענקיים שנגרמו משריפות בקוויבק (יוני 2023)
צילום של פסל החירות מכוסה בערפיח כתוצאה משריפות היער בקנדה, 7 ביוני 2023
האזור שנשרף בשריפות היער בקנדה ב-2023 היה גדול פי שניים מהאזור שנשרף בשריפות היער הגדולות ביותר בשנים קודמות.
ראו גם

גל השרפות באוסטרליה (2019–2020)
השרפות בהוואי (2023)
הערות שוליים

↑  "Forest fire centre declares 2023 worst year ever for Canadian wildfires". The Globe and Mail. 26 ביוני 2023. ארכיון מ-27 ביוני 2023. נבדק ב-28 ביוני 2023. {{cite news}}:  (עזרה)
1 2  "Fire Statistics". Canadian Interagency Forest Fire Centre. ארכיון מ-22 באוגוסט 2023. נבדק ב-22 באוגוסט 2023. {{cite web}}:  (עזרה)
↑  Dion, Mathieu (7 ביוני 2023). "Hundreds of Fires Are Out of Control in Canada's Worst-Ever Season". Bloomberg News. ארכיון מ-7 ביוני 2023. נבדק ב-8 ביוני 2023. {{cite news}}:  (עזרה)
↑  "The 7 largest wildfires in North American history". PropertyCasualty360. ארכיון מ-1 בדצמבר 2020. נבדק ב-28 ביוני 2023. {{cite web}}:  (עזרה)
↑  "The State of Canada's Forests Report". Government of Canada. 11 ביוני 2015. ארכיון מ-19 ביולי 2023. נבדק ב-1 באוגוסט 2023. {{cite web}}:  (עזרה)
↑  "A big swath of the U.S. is under red and purple air quality alerts from Canada's smoke". npr.org. 29 ביוני 2023. ארכיון מ-3 ביולי 2023. {{cite news}}:  (עזרה)
↑  "Europe experiences significant transport of smoke from Canada wildfires". atmosphere.copernicus.eu. 27 ביוני 2023. ארכיון מ-4 ביולי 2023. נבדק ב-4 ביולי 2023. {{cite web}}:  (עזרה)
↑  "Canadian Smoke Reaches Europe". NASA. 26 ביוני 2023. ארכיון מ-2 ביולי 2023. נבדק ב-2 ביולי 2023. {{cite web}}:  (עזרה)
נאזרין טורס

| --- | --- |

 נתונים כלליים
 מוטו:  ANYWHERE,ANYTIME
 תקופת הפעילות:  1974–הווה (כ־51 שנים)
 חברת אם:  קבוצת עפיפי
 מיקום המטה:  נצרת
 ענפי תעשייה:  תיירות ונופש
 מוצרים עיקריים:  שירותי תיירות
 מנכ"ל:  ג'עפר עפיפי
 עובדים:  150
  
 www.ntours.co.il
 
חברת נאזרין טורס היא חברה מקבוצת עפיפי. החברה עוסקת בתחום התיירות הנכנסת, היוצאת והבינלאומית.
החברה פועלת בשלושה ערוצי מכירה: אתר אינטרנט, שיווק ישיר באמצעות מוקד טלפוני, וארבעה סניפים בירושלים, נצרת, כרמיאל ושפרעם. החברה מעסיקה כ-150 עובדים במחלקות שיווק, כספים, שירות לקוחות, אופרציה, מוצר, מסחר.
היסטוריה

בשנת 1974 נוסדה חברת נאזרין טורס כמשרד נסיעות ששימש את ערביי ישראל לתיירות פנים, ובמשך הזמן התפתחה בענף והתחילה לעסוק בתיירות יוצאת.
בשנת 2021 קבוצת עפיפי הצהירה על החברה כיחידה עסקית.
המזרח הרחוק

בשנת 2006 התרחבה החברה למזרח הרחוק, ובשיתוף פעולה עם שותף מקומי בהונג קונג הקימה החברה מגזר המתמחה בתיירות צליינית לארץ ישראל.
בשנת 2014 הקימה נאזרין טורס חברה נוספת הממוקמת בהולנד בכדי לשרת את צורכי הלקוחות בשירותי תיירות באגם הים התיכון.
מערכת TCO

החברה פיתחה מערכת ניהול פנימית משולבת בשם "Travel Office Cyber", המתממשקת עם מערכות כרטוס בינלאומיות, לרבות גלילאו, Amadeus ו-World Span. מערכת זו תוכננה כדי לענות על הצרכים השונים של לקוחות מהמגזר העסקי (B2B) היא מסייעת בעיבוד הזמנות, פעילויות מבצעיות וחשבונות לקוחות, יצירת טיולים מותאמים אישית לקבוצות ולאנשים פרטיים, וכדי לתת מענה לצורכי ההנהלה הפנימית של החברה.
חברות באיגודים

נאזרין טורס חברה באיגוד סוכני הנסיעות האמריקאי (USTOA), לופטהנזה סיטי ליין, איגוד חברות התעופה יאט"א והתאחדות משרדי הנסיעות ויועצי התיירות בישראל.
תחומי החברה

בתחום תיירות הפנים החברה עוסקת בשיווק בתי מלון ולינה בישראל ושיווק אטרקציות ובילויים.
בתחום התיירות היוצאת החברה מציעה חבילות תיירות, טיסות סדירות וטיסות שכר, שירותים ללקוחות עסקיים וקבוצות, בתי מלון וכן שירותים למטיילים פרטיים, חופשות ספורט וסקי, שירותי תיירות רפואית, טיולי פנאי ומוצרי תיירות נוספים. המוצרים המגוונים של החברה בארץ ובעולם זמינים ברשת. בנוסף, החברה משתפת פעולה עם מספר ספקי מוצרי תיירות.
חברת נאזרין טורס מתמחה בתיירות נכנסת, בעיקר תיירות צליינית, כאשר אלפי תיירים נכנסים נוסעים דרכה מדי שנה לארץ ולמחוזות הקודש.
החברה מספקת מגוון רחב של מוצרים ושירותים לתיירים, כגון הזמנת כרטיסי טיסה, כרטיסי שיט ורכבות, השכרת רכב, הזמנות לבתי מלון, סיורים וטיולים מודרכים, כנסים, ירידים וסיורי תמריץ, אירועים מיוחדים, טיולים לאנשים עם מגבלויות, חבילות נופש, צ'ארטרים וטיולים בהזמנה אישית ללקוחות.
הערות שוליים

↑  עמיר קורץ, בדיקת כלכליסטאימפריית עפיפי נחשפת: תחבורה, נדל"ן וסוסים גזעיים, באתר כלכליסט, 18 באוקטובר 2021
↑  קבוצת עפיפי מתרחבת: זה מנהל השיווק והדיגיטל החדש, באתר אייס, 10 ביולי 2023
↑  Nazarene Tours, IsraelTravel
לשחרר את גאי

| --- | --- |

כרזת הסרט בעברית
 בימוי:  שון לוי 
 הופק בידי:  ראיין ריינולדס שון לוי גרג ברלאנטי שרה שאטר אדם קולברנר
 תסריט:  מאט ליברמן זאק פן
 עריכה:  דין צימרמן 
 שחקנים ראשיים:  ראיין ריינולדס ג'ודי קומר ג'ו קירי ליל ריי הווארי אוטקארש אמבודקאר טאיקה וואטיטי קמילה קוסטק
 מוזיקה:  כריסטוף בק 
 צילום:  ג'ורג' ריצ'מונד 
 מדינה:  ארצות הברית 
 חברת הפקה:  Maximum Effort 21 Laps Entertainment Berlanti Productions Lit Entertainment Group TSG Entertainment
 חברה מפיצה:  פורום הונגריה, פוקס המאה ה-20, אולפני וולט דיסני, דיסני+ 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 13 באוגוסט 2021 ישראל 12 באוגוסט 2021
 משך הקרנה:  115 דק' 
 שפת הסרט:  אנגלית 
 סוגה:  סרט פעולה, סרט פנטזיה, סרט קומדיה, סרט מדע בדיוני 
 מקום התרחשות:  ארצות הברית 
 תקציב:  100–125 מיליון דולר
 הכנסות:  331.5 מיליון דולר
 הכנסות באתר מוג'ו:   freeguy
 אתר רשמי
 דף הסרט ב־IMDb
 
לשחרר את גאי (באנגלית: Free Guy; תרגום חופשי: בחור חופשי; בעבר הופץ תחת השם לשחרר את גיא בעברית) הוא סרט קומדיה-מדע בדיוני-פעולה. הסרט היה עתיד לצאת לאקרנים ב-11 בדצמבר 2020 אך בעקבות מגפת הקורונה נדחה הסרט ל-13 באוגוסט 2021. את הסרט ביים שון לוי ומככבים בו ראיין ריינולדס, ג'ודי קומר, ג'ו קירי, ליל ריי הווארי, אוטקארש אמבודקאר, טאיקה וואטיטי, קמילה קוסטק.
שחקנים

ראיין ריינולדס - גאי - החבר הכי טוב של באדי וגיבור הסרט.
ריינולדס הוא גם המדבב של דוד (Dude), גרסה שרירית וחזקה בהרבה של גאי, המופעלת ומיוצרת בידי משרדי "עיר חופשית" לקראת סוף הסרט. דמותו הופכת לחברו של גאי אחרי שמגלה שהוא בתוך משחק.
ג'ודי קומר - מילי / ילדת מולוטוב - תובעת את אנטוין על שימוש במשחק שלה ושל קיז. ובהמשך עוזרת לגאי.
ג'ו קירי - קיז. - הידיד של מילי שמאוהב בה ועובד אצל אנטוין. בהמשך עוזר למילי ולגאי. בסוף הסרט אנטיוין מפטר אותו והוא הופך למתכנת של המשחק "חיים חופשיים" יחד עם מילי.
ליל ריי הווארי - באדי - שוטר והחבר הטוב ביותר של גיא.
אוטקארש אמבודקאר - מאוסר - עובד אצל אנטוין. בסוף הסרט מפוטר כי הוא עוזר לקיז.
טאיקה וואטיטי - אנטוין - המנהל של קיז ומאוסר, תעב בצע ורק כסף מעניין אותו.
קמילה קוסטק - ביוטי - עובדת אצל אנטוין.
מאטי קרדרופל - קיית' - יוטיובר של המשחק "פרי סיטי".
כריס אוונס - בתפקיד עצמו, הופעת קמע.
ג'קספטיקאיי - בתפקיד עצמו, הופעת קמע.
לאזרבים - בתפקיד עצמו, הופעת קמע.
נינג'ה - בתפקיד עצמו, הופעת קמע.
פוקימיין - בתפקיד עצמה, הופעת קמע.
הערות שוליים

↑  Couch, Adam (11 בדצמבר 2020). "'Free Guy,' 'Thor 4' and 'Lightyear' Get Release Dates Amid New Disney Plan". The Hollywood Reporter. נבדק ב-11 בדצמבר 2020. {{cite news}}:  (עזרה)
↑  'Free Guy,' 'Death on the Nile' Sail Out of 2020 Amid Ongoing COVID-19 Crisis, Hollywood Reporter, ‏5 בנובמבר 2020
↑  Welk, Brian (3 באפריל 2020). "'Black Widow' Moves to November as Other MCU Films Shift Back to 2021, 2022". The Wrap. נבדק ב-3 באפריל 2020. {{cite web}}:  (עזרה)
השיטפונות באירופה (2016)

| --- | --- |
הנהר סיין, בפריז בשעות השיטפון
הנהר סיין, בפריז בשעות השיטפון
 סוג:  שיטפון, הצפה, ברקים
 תאריך התחלה:  28 במאי 2016
 תאריך סיום:  16 ביולי 2023
 משך האסון:  שבוע
 במדינות או באזורים:  גרמניה גרמניה  צרפת צרפת,  אוסטריה אוסטריה,  בלגיה בלגיה,  רומניה רומניה,  מולדובה מולדובה,  הולנד הולנד  הממלכה המאוחדת הממלכה המאוחדת
 מוקד:  הכפר בראונסבאך בבאדן-וירטמברג, שבגרמניה
 נהרות:  קוצ'ר, אין, נקאר, דנובה, ריין, סן ויובליהם
 גורם:  סופת טורנדו מלווה ברקים ורעמים, שיטפונות, הצפות
 הרוגים:  21
 פצועים:  81
 נעדרים:  4
 נזק:  יותר ממיליארד יורו € בבווריה בלבד
הצפה בסן -רמי-לס-שברוזה, איל-דה-פרנס
השיטפונות באירופה בשנת 2016 התרחשו בסוף מאי ותחילת יוני 2016 לאחר מספר ימים של גשמים עזים החלו הצפות ושיטפונות באירופה, בעיקר בגרמניה ובצרפת, אך גם באוסטריה, בלגיה, רומניה, מולדובה, הולנד ובריטניה. הנהרות נקר, הדנובה, הריין, הסיין ויובליהם עלו על גדותיהם והציפו שטחים שבסביבותיהם. לפחות 21 בני אדם נהרגו בשיטפונות.
מדינות שהוצפו > גרמניה

הכפר בראונסבאך בבאדן-וירטמברג, שבגרמניה, נפגע בצורה הקשה ביותר מהשיטפונות. לאחר שיטפונות בזק שהתרחשו ב-29 במאי 2016, בשעה שיובלים של הנהר קוצ'ר הציפו את רחובות הכפר תוך דקות ספורות, הכבישים כוסו בסלעים, עצים והריסות של מכוניות. למרות הפגיעה הקשה בתשתיות, איש לא נהרג בבראונסבאך. ארבעה בני אדם נהרגו במדינת בבאדן-וירטמברג, שלושה מהם בשיטפונות, והקורבן הרביעי, ילדה בת 13, נהרגה כשחיפשה מחסה מהגשם מתחת לגשר רכבת ליד שטוטגרט. בין ההרוגים היו צעיר בן 21 וכבאי בן 38, שניסו לחלץ לצעיר ונהרגו יחד אתו, במעבר תת-קרקעי מוצף, כשנבלעו לתוך בור ביוב פתוח.
לפחות שבעה בני אדם נהרגו בבוואריה, במדינה זו שבגרמניה השלטונות הכריזו על מחוזות שלמים כ"אזורי אסון". העיירות טריפטרן וסימבאך שעל נהר אין הוצפו בשיטפונות. שלוש נשים נמצאו מתות במרתף בית שהוצף בסימבך, אישה שטבעה נמצאה צפה על בול עץ ליד הכפר ג'ולבאך, לאחר שביתה התמוטט.
ב-2 ביוני דווח בבוואריה, ששני גברים בני 75 ו-65, נמצאו מתים בסימבך. בנוסף, דווח על ארבעה נעדרים. רחובות נסחפו וגשרים נהרסו. מפלס מי נחל סימבך עלה תוך שעות מגובה חצי מטר למפלס בגובה של 5 מטרים. שני בני אדם נעצרו באשמת ביזה. קורבן שביעי, גבר בן 72, מת בבית החולים לאחר שחולץ מהשיטפונות.
ב-3 וב-4 ביוני דווח שוב על סופות גשמים עזות בדרום גרמניה. 81 בני אדם נפצעו בפסטיבל רוק אם רינג, 15 מהם באורח קשה, לאחר שברק פגע בקהל ב-3 ביוני, בערב. פרמדיקים בצעו החייאה בשני בני אדם; עם זאת, אף אחד מהם לא היה בסכנת חיים. מאות עזבו את הפסטיבל ב-4 ביוני, הוא הופסק זמנית למשך מספר שעות אך לאחר שסופות הברקים והרעמים חלפו, נמשך הפסטיבל, מאוחר יותר, עוד באותו הערב. הפסטיבל לא התקיים ב-5 ביוני, משום שהרשויות שללו את רישיונות הפסטיבל להמשך קיומו. 90,000 המבקרים נאלצו לעזוב.
ב-4 ביוני, באזור בון, השיטפונות נגרמו מעליית מפלס המים ביובלים של נהר הריין. בבוואריה עילית הוכרז על "מצב אסון", על ידי השלטונות, בבוואריה התחתונה היו יותר מ-140 פעולות חילוץ.
הערכות הראשוניות של הנזקים הסתכמו במיליארד אירו, בבוואריה בלבד. השטח המוצף שם היה גדול פי שניים מאגם Chiemsee (אנ').
מדינות שהוצפו > צרפת

בצרפת, נהר הסיין עלה על גדותיו, עיירה אחת פונתה וארבעה אנשים נהרגו בשיטפונות. אישה בת 86 נמצאה מתה לאחר שביתה הוצף. גבר בן 74 נמצא מת כשהוא רכוב על סוס דרומית לפריז.
מחלק מהאזורים לאורך נהר סן, בצרפת, נתקבלו דיווחים על ההצפות הקשות ביותר שנראו מזה מאה שנה. בנפת לורט, דווח, שירדו גשמים בכמות של שישה שבועות תוך שלושה ימים. נהגים בכביש המהיר נחלצו על ידי הצבא. בפריז בוטלו הפלגות הסירות על נהר הסן. מוזיאון הלובר סגר את הכניסה לציבור הרחב ב-2 ביוני עד 3 ביוני כדי לאבטיח שיצירות האמנות לא יפגעו, במקרה של הצפה שתגרם מנהר הסן. השיטפון בפריז היה צפוי להגיע לשיא בשעה שגובה מי הנהר הגיעו לגובה 6.30 מטרים מעל לגובה הרגיל. בשנת 1982 הגיע גובה מי הנהר לגובה של 6.18 מטרים. גובה זה היה מתחת לגובה השיטפון שהיה בשנת 1955. אז הגיע גובה מי הנהר לגובה של 7.12 מטרים, השיטפון של פריז בשנת 1910 התרחש כשרמות גובה המים בנהר הגיעו ל־8.62 מטרים מעל לגובה הרגיל.
בברטאן ובקורסיקה, לעומת זאת, הייתה בצורת במהלך חודש מאי.
מדינות שהוצפו > בלגיה

דווח על הצפות בכמה אזורים בבלגיה שהתרחשו בעקבות ארבעה ימים של גשם זלעפות. ההצפות גבו לפחות שלושה הרוגים ברחבי המדינה. גבר בן 60 מת בין חרסין להרג'ימונט לאחר שנסחף בנהר בניסיון להזיז את הכוורות שלו. בוולקנראדט נמצאה גופתה של אישה בת 80, לאחר שנחל באיון עלה על גדותיו. הגשמים הרבים גבו את חייו של גבר בן 83 בעיריית מומיניס בולוניה.
מדינות שהוצפו > רומניה

ביום שישי, 3 ביוני דיווחו הרשויות ששני בני אדם נהרגו ו-200 בני אדם פונו מבתיהם בשעה שהשיטפונות שטפו חלקים ממזרח רומניה. משרד הפנים דיווח כי 7,000 כבאים, שוטרים ואחרים נשלחו במהלך הלילה של יום שישי לסייע במאמצי החילוץ בהצפות. המשרד הודיע שאדם אחד נהרג במזרח המדינה. במחוז בקאו, במזרח רומניה, נמצא אדם נוסף שטבע.
נפגעים

| מדינה | הרוגים | פצועים | נעדרים | סה"כ | הערות שוליים |
| --- | --- | --- | --- | --- | --- |
| גרמניה גרמניה | 11 | 81 | 4 | 96 |  |
| צרפת צרפת | 5 |  |  | 5 |  |
| בלגיה בלגיה | 3 |  |  | 3 |  |
| רומניה רומניה | 2 |  |  | 2 |  |
| סה"כ | 21 | 81 | 4 | 106 נפגעים |  |
תגובות

שר הפנים של בוואריה, יואכים הרמן, הכריז על סיוע כספי לנפגעים. נשיא צרפת פרנסואה הולנד הצהיר "כשיש תופעות מזג אוויר קשות כל כך, שעלינו להבין שאנחנו צריכים לפעול ברמה הגלובלית". הוא אמר בפגישה שהוא השתתף בה "מה שקורה כעת, במיוחד בפריז ובאזורים מסוימים, הוא יוצא דופן". קנצלרית גרמניה אנגלה מרקל הביעה את תנחומיה לקרובי הקורבנות.
אירועי מזג אוויר קשים נוספים > גרמניה

ב-7 ביוני בערב, סופת טורנדו, מלווה בסופות ברקים ורעמים, גרמה לנזק חמור בחלקים הצפון מזרחיים של העיר המבורג. עצים נעקרו והועפו גגות. דווח על 254 פעולות חילוץ של צוותי כיבוי והצלה באותו ערב. מצב חירום הוכרז זמנית בעיר. גם במדינת שלזוויג-הולשטיין הסמוכה דווח על טורנדו. המטאורולוג אדריאן לייזר דיווח על הצטברות תופעות "מפתיעות בחלקן" ו"על תנאים מטאורולוגיים מיוחדים".
אירועי מזג אוויר קשים נוספים > הממלכה המאוחדת

גשם כבד גרם לסדרה של שיטפונות בזק בחלקים נרחבים של הממלכה המאוחדת החל מה- 7 ביוני 2016; עם זאת, אירוע זה נגרם ממערכת מזג אוויר שונה מאשר זו שגרמה להצפות במרכז היבשת האירופית.
החלטה 2268 של מועצת הביטחון של האו"ם

| --- | --- |

 תאריך:  26 בפברואר 2016
 ישיבה מספר:  7,634
 קוד:  S/RES/2268 (מסמך)
 נושא:  מלחמת האזרחים בסוריה
 סיכום הצבעה:  15 הצביעו בעד 0 הצביעו נגד 0 נמנעו 
 תוצאה:  התקבלה
 הרכב מועצת הביטחון
 חברות קבועות:  הרפובליקה העממית של סין הרפובליקה העממית של סין צרפת צרפת רוסיה רוסיה הממלכה המאוחדת הממלכה המאוחדת ארצות הברית ארצות הברית
 חברות לא קבועות:  אנגולה אנגולה מצרים מצרים יפן יפן מלזיה מלזיה ניו זילנד ניו זילנד סנגל סנגל ספרד ספרד אוקראינה אוקראינה אורוגוואי אורוגוואי ונצואלה ונצואלה
החלטת מועצת הביטחון של האו"ם 2268 היא החלטה של מועצת הביטחון של האו"ם שעסקה במלחמת האזרחים בסוריה, ההחלטה, שהתקבלה פה אחד ב-26 בפברואר 2016, קוראת להפסקת פעולות האיבה ולמענק לגישה לעובדים הומניטריים בסוריה.